《送罗殿元伦复京》
元代·陈钧

朝擢龙头第一人，除书夕捧下南闽。荆州幸识非常士，宣室翻思放逐臣。

视草每寻宫烛夜，看花重醉御林春。祗今要路无榛棘，长策君门自在陈。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。